open-index/open-wikipedia-markdown huggingface dataset:
อิบาดะฮ์

***อิบาดะฮ์*** () เป็นคำศัพท์ภาษาอาหรับที่หมายถึงบริการหรือภาระจำยอม ในศาสนาอิสลาม *อิบาดะฮ์* มักแปลเป็น "การสักการะ" และ *อิบาดาต*—รูปพหุพจน์ของ *อิบาดะฮ์*—อิงถึงนิติศาสตร์อิสลาม (*[[ฟิกฮ์]]*) ที่เกี่ยวกับพิธีทางศาสนาของชาวมุสลิม

## อิบาดะฮ์
ในภาษาอาหรับ *อิบาดะฮ์* เชื่อมกับคำศัพท์ใกล้เคียง เช่น "อุบูดียะฮ์" ("ทาส") ตัวคำในทางภาษาศาสตร์หมายถึง "การเชื่อฟังด้วยความอ่อนน้อม"

ในศาสนาอิสลาม *อิบาดะฮ์* มักแปลเป็น "การสักการะ" และหมายถึงการเชื่อฟัง, อ่อนน้อม และจงรักภักดีต่ออัลลอฮ์

แหล่งที่มาอื่น (เช่น จากซัยยิด อะบุล อะลา เมาดูดีย์ นักเขียนสายอิสลามนิยม และคนอื่น) ให้ขอบเขตของ *อิบาดะฮ์* โดยรวมไปถึงการหลีกเลี่ยงคำพูดของตน "จากความสกปรก, การโกหก, การปองร้าย, เหยียดหยาม" และความไม่ซื่อสัตย์, เชื่อมั่นต่อกฎหมายชะรีอะฮ์ใน "ด้านการค้าและเศรษฐกิจ" และใน "ความสัมพันธ์กับพ่อแม่, ญาติ, เพื่อน" กับทุกคน

## อิบาดาต
*อิบาดาต* (عبادات) เป็นรูปพหุพจน์ของ *อิบาดะฮ์* ซึ่งมีความหมายมากกว่า *อิบาดะฮ์* อย่างเดียว มันอิงถึงนิติศาสตร์อิสลาม (*[[ฟิกฮ์]]*) ใน "กฎการสักการะในศาสนาอิสลาม" หรือ "พิธีกรรมสักการะทางศาสนาที่จำเป็นต่อมุสลิมทุกคนที่มีอายุและร่ายกายถึงเกณฑ์กำหนด"

อิบาดาตถูกรวมใน "หลักการอิสลาม" ทั้ง 5 ข้อ: 
* การประกาศความศรัทธา (ชะฮาดะฮ์) แปลได้เป็น "*ไม่มีพระเจ้าอื่นใดนอกจาก[[อัลลอฮ์]] มุฮัมมัดเป็นศาสนทูตของ[[อัลลอฮ์]]"*
* ละหมาด ทำเป็นเวลา 5 ครั้งต่อวันในเวลาที่กำหนด โดยมีกำหนดการชำระร่างกาย (เอาน้ำละหมาด), การเคลื่อนไหว (ยืนตรง, โค้ง, ก้มกราบ, นั่ง) และการกล่าวโองการจากอัลกุรอาน
* ซะกาต -- ตามปรกติคือ 2.5% ของเงินเก็บและทรัพย์สินทั้งหมดของมุสลิม
* ถือศีลอด -- การเลี่ยงจากการกินและดื่มในช่วงกลางวัน—โดยเฉพาะในช่วงเดือนเราะมะฎอน 
* แสวงบุญที่มักกะฮ์ (ฮัจญ์)—การจาริกแสวงบุญในศาสนาอิสลามที่เมืองศักดิ์สิทธิ์ของมุสลิมทุกปี และเป็นข้อบังคับสำหรับมุสลิมที่ต้องไปอย่างน้อยหนึ่งครั้งในช่วงชีวิตของตน โดยมุสลิมที่มีสุขภาพและรายได้เพียงพอต่อการเดินทางไป  
รายงานจากมหาวิทยาลัยออกซ์ฟอร์ดสาขาอิสลามศึกษาไว้ว่า "เพราะสิ่งเหล่านี้คือสิ่งสำคัญในสังคมมุสลิม อิบาดาตได้ก่อรูปร่างแรกของหลักนิติศาสตร์อิสลามและรายงานส่วนใหญ่ในธรรมเนียมของศาสดา (ฮะดีษ)" อิบาดาตเหล่านี้เป็นสิ่งสำคัญในศาสนาอิสลาม (รายงานจากฟะลีล ญะมาลุดีน นักเขียน) เพราะถ้าไม่มีกฎหมายทางศาสนานี้ "มุสลิมอาจสร้างพิธีกรรมและการขอพรของตนเอง และศาสนาอิสลามก็จะสั่นคลอนแล้วหายไป"

## ดูเพิ่ม
*สำนักในเทววิทยาอิสลาม

## อ้างอิง

## แหล่งข้อมูลอื่น
*Ibadah in Islam
*The Meaning of Worship in Islam 
*Ibadah 

หมวดหมู่:คำศัพท์และประโยคภาษาอาหรับในชะรีอะฮ์
หมวดหมู่:คำศัพท์ศาสนาอิสลาม
หมวดหมู่:การสักการะในศาสนาอิสลาม
หมวดหมู่:นิติศาสตร์อิสลาม
หมวดหมู่:หลักธรรมของศาสนาอิสลาม
พ.ศ. 2474

**พุทธศักราช 2474** (นับแบบใหม่) ตรงกับปีคริสต์ศักราช 1931 เป็นปีปกติสุรทินที่วันแรกเป็นวันพฤหัสบดี ตามปฏิทินเกรกอเรียน

* ปีมะแม ตรีศก จุลศักราช 1293 (วันที่ 16 เมษายน เป็นวันเถลิงศก)

## ผู้นำ
* **พระมหากษัตริย์:** พระบาทสมเด็จพระปกเกล้าเจ้าอยู่หัว (พ.ศ. 2468 –พ.ศ. 2478)
** เจ้านครประเทศราช (นครเชียงใหม่): เจ้าแก้วนวรัฐ (พ.ศ. 2452 - พ.ศ. 2482)
** เจ้านครประเทศราช (นครลำพูน): เจ้าจักรคำขจรศักดิ์ (พ.ศ. 2454 - 5 พฤศจิกายน พ.ศ. 2486)

## เหตุการณ์
* 6 มกราคม – โทมัส เอดิสัน จดสิทธิบัตรฉบับสุดท้ายของเขา
* 10 กุมภาพันธ์ – นิวเดลีเป็นเมืองหลวงของอินเดีย
* 1 พฤษภาคม - ตึกเอ็มไพร์สเตตเปิดเป็นครั้งแรกและเป็นตึกที่สูงที่สุดในโลกจนถึงพ.ศ. 2515
* 31 สิงหาคม – เกิดอุทกภัยในลุ่มแม่น้ำแยงซี ส่งผลให้คนกว่า 23 ล้านคน ไร้บ้าน
* 18 กันยายน – อุบัติการณ์แมนจูเรีย: จักรวรรดิญี่ปุ่นใช้ข่าวลือที่ว่าผู้ก่อการร้ายชาวจีนทำลายบางส่วนของทางรถไฟสายแมนจูเรียใต้ที่ตนสร้าง เป็นข้ออ้างในการผนวกดินแดนแมนจูเรีย

### ไม่กำหนดวัน
* แฮโรลด์ ซี. อูเรย์ ค้นพบ ดิวเทอเรียม

## วันเกิด
* 1 มกราคม - โทชิกิ ไคฟุ อดีตนายกรัฐมนตรีญี่ปุ่น (ถึงแก่อสัญกรรม 9 มกราคม พ.ศ. 2565)
* 8 มกราคม - ถนอม นวลอนันต์ อดีตนักแสดงตลกชาวไทย และนักร้องเพลงลูกทุ่งชาวไทย (ถึงแก่กรรม 30 ธันวาคม พ.ศ. 2556)
* 1 กุมภาพันธ์ - บอริส เยลต์ซิน ประธานาธิบดีคนแรกแห่งรัสเซีย (ถึงแก่อสัญกรรม 23 เมษายน พ.ศ. 2550)
* 8 กุมภาพันธ์ - เจมส์ ดีน นักแสดงชาวอเมริกัน (ถึงแก่กรรม พ.ศ. 2498)
* 1 มีนาคม - ลัมแบร์โต ดีนี นักการเมืองและนักเศรษฐศาสตร์ชาวอิตาลี
* 2 มีนาคม - มีฮาอิล กอร์บาชอฟ อดีตประธานาธิบดีแห่งสหภาพโซเวียต (ถึงแก่กรรม 30 สิงหาคม พ.ศ. 2565)
* 22 มีนาคม - วิลเลียม แชตเนอร์ นักแสดงชาวแคนาดา
* 18 มีนาคม - ฉลอง ภักดีวิจิตร ผู้กำกับภาพยนตร์และผู้กำกับละครโทรทัศน์ชาวไทย (ถึงแก่กรรม 13 กันยายน พ.ศ. 2567)
* 28 พฤษภาคม - ปีเตอร์ เวสเตอร์การ์ด คีตกวีชาวอเมริกัน (ถึงแก่กรรม 27 มิถุนายน พ.ศ. 2562)
* 2 มิถุนายน - หม่อมเจ้าอรุณแสงไข ภาณุพันธุ์ (สิ้นชีพิตักษัย 29 ตุลาคม พ.ศ. 2556)
* 6 สิงหาคม - สวลี ผกาพันธุ์ นักร้องเพลงลูกกรุงชาวไทย (ถึงแก่กรรม 1 พฤษภาคม พ.ศ. 2561)
* 29 สิงหาคม - เจ้าหญิงเซเบล เดสตาแห่งเอธิโอเปีย
* 27 กันยายน - ไพรัช สังวริบุตร ผู้กำกับและผู้จัดละครโทรทัศน์ชาวไทย
* 15 ตุลาคม - อับดุล กลาม นักวิทยาศาสตร์และประธานาธิบดีคนที่ 11 ของอินเดีย (ถึงแก่อสัญกรรม 27 กรกฎาคม พ.ศ. 2558)
* 27 พฤศจิกายน - กฤษณา อโศกสิน นักประพันธ์ชาวไทย

## วันถึงแก่กรรม
* 10 เมษายน - ญิบรอน เคาะลีล ญิบรอน กวี นักเขียน และศิลปินชาวเลบานอน (เกิด 6 มกราคม พ.ศ. 2426)
* 18 พฤษภาคม - หม่อมเจ้าอากาศดำเกิง รพีพัฒน์ นักประพันธ์ (ประสูติ 12 พฤศจิกายน พ.ศ. 2448)
* 17 สิงหาคม - เจ้ามหาพรหมสุรธาดา เจ้าผู้ครองนครน่าน องค์สุดท้าย
* 18 ตุลาคม - โทมัส เอดิสัน นักประดิษฐ์ชาวอเมริกัน (เกิด พ.ศ. 2390)
* 26 ธันวาคม - เมลวิล ดิวอี บรรณารักษ์ ผู้คิดค้นระบบจัดจำแนกหนังสือแบบทศนิยมดิวอี (เกิด พ.ศ. 2394)
* 27 พฤษภาคม - พระเจ้าบรมวงศ์เธอ กรมพระจันทบุรีนฤนาถ (ประสูติ 8 มิถุนายน พ.ศ. 2417)
* 9 กรกฎาคม - เจ้าจอมมารดาเหม ในรัชกาลที่ 5 (เกิด 21 กันยายน พ.ศ. 2407)

## รางวัล
### [[รางวัลโนเบล]]
* สาขาเคมี – Carl Bosch, Friedrich Bergius
* สาขาวรรณกรรม – เอริก เอเซล คาร์ลเฟลด์
* สาขาสันติภาพ – เจน อัดดัมส์, นิโคลัส เมอร์เรย์ มัตเลอร์
* สาขาฟิสิกส์ – *ไม่มีการมอบรางวัล*
* สาขาสรีรวิทยาหรือการแพทย์ – ออตโต ไฮน์ริช วาร์บูร์ก
เป็ด

**เป็ด** เป็นสัตว์ปีกในวงศ์นกเป็ดน้ำ (Anatidae) ปากแบน ตีนแบน ระหว่างนิ้วมีพังผืดยึดติดกันเพื่อสะดวกในการว่ายน้ำ ตัวมีหลายสี เช่น น้ำตาล ขาว เขียว ชมพู ม่วง ขนาดเล็กกว่าห่าน ว่ายน้ำเก่ง กินปลา พืชน้ำและสัตว์เล็ก ๆ มีต้นตระกูลมาจากเป็ดแมลลาร์ด (*Anas platyrhynchos*) เป็ดเป็นนกน้ำที่มีขนาดเล็กกว่าหงส์และห่าน และสามารถพบได้ทั้งในน้ำจืดและน้ำเค็ม

เป็ดมีแหล่งอาหารที่หลากหลาย เช่น หญ้า เมล็ดข้าว พืชน้ำ ปลา แมลง

การเลี้ยงเป็ดมี 2 ประเภท คือ การเลี้ยงเพื่อเป็นแหล่งอาหารและการเลี้ยงเป็ดสวยงาม การเลี้ยงเป็ดเพื่อใช้เป็นอาหาร (ทั้งเนื้อและไข่) ซึ่งมีเป็นอยู่ไม่กี่พันธุ์ อาหารที่ทำจากเป็ดเช่นเป็ดปักกิ่ง การเลี้ยงเป็ดเพื่อความสวยงามพบได้น้อย เนื่องจากราคาค่อนข้างแพง หายาก ต้องนำเข้าจากต่างประเทศ ดังนั้นจึงพบได้ในสวนสัตว์ หรือได้รับเลี้ยงดูโดยคนมีฐานะ

## สายพันธุ์เป็ดบ้าน
ในปัจจุบันนั้น **เป็ด** ที่เลี้ยงโดยทั่วไปมีหลายสายพันธุ์ คือ

* เป็ดไข่
** เป็ดพันธุ์กากีแคมป์เบลล์ (Khaki Campbell)
** เป็ดพันธุ์อินเดียนรันเนอร์ (Indian Runner)
** เป็ดพันธุ์พื้นเมือง เช่น เป็ดพันธุ์นครปฐม เป็ดพันธุ์กบินทร์บุรี เป็ดพันธุ์ปากน้ำ
** เป็ดพันธุ์โซมาเลีย

* เป็ดเนื้อ
** เป็ดพันธุ์ปักกิ่ง (Pekin)
** เป็ดพันธุ์มัสโกวี (เป็ดเทศ) (Muscovy)
** เป็ดพันธุ์บาร์บารี (Barbary)
** เป็ดพันธุ์ปั๊วฉ่าย
** เป็ดพันธุ์อี้เหลียง (Yi-Liang)

## ดูเพิ่ม
* นกเป็ดผี

## แหล่งข้อมูลอื่น
* การเลี้ยงเป็ด 


หมวดหมู่:สัตว์แบ่งตามชื่อสามัญ
มักกะฮ์

**มักกะฮ์** () มีชื่อเต็มว่า **มักกะตุลมุกัรเราะมะฮ์** () เป็นเมืองหลักของแคว้นมักกะฮ์ ฮิญาซ ภาคตะวันตกของประเทศซาอุดีอาระเบีย และถือเป็นเมืองศักดิ์สิทธิ์ในศาสนาอิสลาม ตั้งอยู่ห่างจากญิดดะฮ์ 70 กิโลเมตร และอยู่ในหุบเขาแคบที่อยู่เหนือระดับน้ำทะเล 277 เมตร จำนวนประชากรที่บันทึกใน ค.ศ. 2015 มี 1,578,722 คน

มักกะฮ์โดยทั่วไปถือเป็น "แหล่งกำเนิดและอู่ของศาสนาอิสลาม" มักกะฮ์ได้รับการนับถือในศาสนาอิสลามในฐานะสถานที่ที่นบีมุฮัมมัดถือกำเนิด ถ้ำฮิรออ์เหนือ ("ภูเขาแห่งแสง") นอกตัวนคร เป็นบริเวณที่มุสลิมเชื่อว่าเป็นที่ที่มุฮัมมัดได้รับโองการจากอัลกุรอานครั้งแรก การเยี่ยมมักกะฮ์ในพิธีเป็นข้อบังคับสำหรับมุสลิมที่มีความสามารถทุกคน มัสยิดใหญ่แห่งมักกะฮ์ รู้จักกันในชื่อ  เป็นที่ตั้งของกะอ์บะฮ์ ซึ่งมุสลิมเชื่อว่าสร้างขึ้นโดยอิบรอฮีมและอิสมาอีล มักกะฮ์เป็นหนึ่งในสถานที่ศักดิ์สิทธิ์ในศาสนาอิสลาม และเป็นชุมทิศสำหรับมุสลิมทุกคน ()

ผู้นำมุสลิมทั้งในและรอบภูมิภาคได้พยายามถือครองเมืองนี้และควบคุมให้อยู่ในดินแดนของตน ทำให้นครนี้พบกับการเปลี่ยนแปลงระบอบการปกครองหลายครั้ง โดยครั้งล่าสุดคือการพิชิตในการพิชิตฮิญาซของซาอุดีโดยอิบน์ ซะอูดและพันธมิตรใน ค.ศ. 1925 นับตั้งแต่นั้นมา มักกะฮ์ก็พบกับการขยายขนาดและโครงสร้างพื้นฐานอย่างมากด้วยอาคารที่ใหม่และทันสมัยกว่า 
รัฐบาลซาอุดีอาระเบียยังมีส่วนในการทำลายล้างโครงสร้างทางประวัติศาสตร์และโบราณสถานหลายแห่ง เช่น ป้อมปราการอัจญ์ยาด ผู้ที่มิใช่มุสลิมถูกห้ามไม่ให้เข้าเมืองอย่างเด็ดขาด

## ศัพทมูลวิทยา
ศัพทมูลวิทยาของมักกะฮ์ยังคงกำกวม กล่าวกันว่า ชื่อนี้เป็นชื่อแรกของหุบเขาที่ตั้งอยู่ในนั้นโดยเฉพาะ ในขณะที่นักวิชาการมุสลิมใช้สื่อถึงพื้นที่ศักดิ์สิทธิ์ของเมืองที่อยู่ล้อมรอบ และรวมกะอ์บะฮ์

## ดูเพิ่ม
* *[[บัยตุลเมาลิด]]* บ้านที่เชื่อว่าเป็นบ้านที่มุฮัมมัดเกิด
* แคว้นมักกะฮ์
* มัสยิดอัลฮะรอม
* รัฐชะรีฟแห่งมักกะฮ์

## หมายเหตุ

## อ้างอิง

## บรรณานุกรม
* 
* 

## อ่านเพิ่ม

* 
* 
* 
* 
* Watt, W. Montgomery. "Makka – The pre-Islamic and early Islamic periods." *[[Encyclopaedia of Islam]]*. Edited by: P. Bearman, Th. Bianquis, C.E. Bosworth, E. van Donzel and W.P. Heinrichs. Brill, 2008. Brill Online. 6 June 2008
* Winder, R.B. "Makka – The Modern City." *Encyclopaedia of Islam*. Edited by: P. Bearman, Th. Bianquis, C.E. Bosworth, E. van Donzel and W.P. Heinrichs. Brill, 2008. Brill Online. 2008
* 

### ออนไลน์
* Mecca Saudi Arabia, in *Encyclopædia Britannica Online*, by John Bagot Glubb, Assʿad Sulaiman Abdo, Swati Chopra, Darshana Das, Michael Levy, Gloria Lotha, Michael Ray, Surabhi Sinha, Noah Tesch, Amy Tikkanen, Grace Young and Adam Zeidan

## แหล่งข้อมูลลอื่น

* Holy Makkah Municipality
* Saudi Information Resource – Holy Makkah 
* Personal Narrative of a Pilgrimage to Al Madinah and Makkahh, by Richard Burton


มักกะฮ์
หมวดหมู่:ศาสนสถานอิสลาม
หมวดหมู่:ฮัจญ์
หมวดหมู่:นครศักดิ์สิทธิ์
หมวดหมู่:ทะเลแดง
หนังสือการ์ตูน

**หนังสือการ์ตูน** เป็นหนังสือที่ตีพิมพ์ภาพและคำพูดประกอบ บอกเล่าเรื่องราวต่าง ๆ ตามเนื้อเรื่องที่เขียนขึ้น มีทั้งที่อ้างอิงจากความจริง และเกิดจากความคิดของนักวาดการ์ตูน หรือนักแต่งการ์ตูน เป็นผู้วางเอาไว้ สำหรับการ์ตูนญี่ปุ่นอาจเรียกอีกอย่างหนึ่งว่า มังงะ

โดยส่วนใหญ่ หนังสือการ์ตูน จะเป็นการรวมเล่มของการ์ตูนที่ตีพิมพ์ในหนังสือการ์ตูนรายสัปดาห์ เช่น บูม, ซีคิดส์, KC Weekly เป็นต้น

ยังมีการ์ตูนที่แต่งเป็นพิเศษ หรือล้อเลียนการ์ตูนที่เขียนขึ้นแล้ว เพื่อความบันเทิงส่วนตัว หรือแต่งเพื่อกลุ่มคนที่ชอบในรูปแบบเดียวกัน เรียกว่า โดจิน หรือโดจินชิ

## ภาพวาดที่ปรากฏในหนังสือการ์ตูน
;1. ภาพเหมือนจริง
:คือถ่ายทอดลักษณะทางกายภาพออกมาสมส่วน เหมือนหรือคล้ายใกล้เคียงของจริงมาก มีต้นแบบจากสิ่งที่มีอยู่จริง โครงสร้างลักษณะสถาปัตยกรรมที่มีอยู่ในการ์ตูนแบบนี้ดูสมส่วนเป็นไปได้ สามารถก่อสร้างขึ้นได้จริง ดังนั้นลักษณะการ์ตูนประเภทนี้จึงดูน่าเชื่อถือ

;2. ภาพเกินจริง
:คือเป็นภาพที่ออกเกินเลยของจริง ไม่สมส่วน มีความสามารถเกินจริง เช่น บินได้ ล้มต้นไม้ใหญ่ด้วยมือเปล่า อวัยวะบางส่วนใหญ่หรือเล็กเกินจริง มีอวัยวะบางอย่างน้อยหรือมากเกินจริง เช่น มีนิ้วมือ 8 นิ้ว มีตา 3 ตา เป็นต้น

;3. ลักษณะเฉพาะ
:ไม่เหมือนจริง คือเป็นลักษณะภาพวาดตามจินตนาการของผู้แต่ง หรือนักเขียน โดยลักษณะภาพมีเอกลักษณ์เฉพาะนักเขียนแต่ล่ะท่าน ที่นิยมคือ มีลักษณะหัวใหญ่ ตัวผอม ตาโต ดูน่ารัก แสดงอารมณ์ชัดเจน

## การสร้างแนวเรื่องของการ์ตูน
# สร้างหรือแต่งขึ้นตามจินตนาการ
# สร้างจากเรื่องจริง แต่อาจมีการเสริมเติมแต่งเพิ่มเพื่อความสนุก แต่งจะยึดถือเค้าโครงเรื่องจริงเป็นหลัก
# นำเรื่องอื่นดัดแปลงแก้ไขมา อย่างเช่น ตำนานไซอิ๋ว ก็มีการนำมาดัดแปลงแก้ไขแต่งเติมเสริมต่อเป็นเรื่องต่าง ๆ ออกมามากมาย

## การสร้างเรื่องราว
# เรื่องราวเหตุการณ์ที่มีในชีวิตประจำวัน
# เรื่องราวสมมติ สร้างขึ้น เหนือจริง

## แนวเรื่องและเนื้อหาของการ์ตูนไทย
# ตลกเฮฮาเน้นความสนุกสนาน อาจจะโดยทั้งเรื่อง หรือแทรกมาในบางช่วงตามเทคนิคของนักเขียน เป็นลักษณะทั่วไปของการ์ตูนส่วนใหญ่ เพื่อหวังนำเสนอกลุ่มนักอ่านส่วนใหญ่ที่เป็นเยาวชน
# จริงจังซีเรียส มักเป็นการ์ตูนประเภทกึ่งวิชาการ เนื้อหาจริงจัง เพื่อให้ดูน่าเชื่อถือ
# การ์ตูนวิชาการ มักจะเป็นเรื่องสั้น ๆ สร้างเพื่อแนะนำบุคคล อุปกรณ์ องค์กร สถานที่ต่าง ๆ 
# ลามก หยาบโลน เนื้อหารุนแรง ส่อเสียดสังคม *หนังสือการ์ตูนไม่ดีประเภทนี้มักปะปนมาแอบแฝงกับหนังสืออื่น ๆ ผู้ปกครองควรพิจารณาและให้ความรู้ คำแนะนำแก่เยาวชน*

## ปัจจุบัน
ภาพที่ปรากฏทั้งหมดในหนังสือการ์ตูนได้เปลี่ยนมาใช้คอมพิวเตอร์กราฟิกแทนแล้วทั้งหมด

## การนำเสนอ
# หน้าเดียวจบ หรือตอนเดียว การเขียนแบบนี้ นักเขียนการ์ตูนของไทยนิยมใช้ เป็นภาพแบ่งเป็นช่อง ๆ ในการดำเนินเรื่อง
# เป็นเรื่องสั้น ประกอบภาพในรูปแบบที่เป็นเอกลักษณ์ของผู้แต่ง ตอนเดียวจบ
# เป็นเรื่องสั้น และประกอบด้วยภาพบรรยายบทสนทนา มักเป็นหนังสือเล่มเดียวจบ
# เป็นเรื่องยาว หลายตอน หลายเล่มจบ

## ผู้แต่งและผู้เขียน
# ผู้แต่งและผู้เขียนเป็นบุคคลเดียวกัน
# ผู้แต่งเป็นคนละบุคคลกับผู้เขียน

## ดูเพิ่ม
* นักเขียนการ์ตูน (Cartoonist)
** รายชื่อนักวาดการ์ตูน
* มังงะ (Manga)
** ศิลปินมังงะ (Manga artist)
* มันฮวา (Manhwa)
* หนังสือการ์ตูนอเมริกัน (American comic book)
* หนังสือการ์ตูนไทย (Thai comics)
** รายนามนักวาดการ์ตูนไทย
* ม่านฮวา (Manhua)
* บ็องด์ เดสซิเน่ (Bande dessinée)

## แหล่งข้อมูลอื่น
* Grand Comics Database
* The Comic Book Database 


หมวดหมู่:การ์ตูน
บราติสลาวา

**บราติสลาวา** (, ) เป็นเมืองหลวงและเมืองที่ใหญ่ที่สุดของประเทศสโลวาเกีย มีประชากรประมาณ 430,000 คน เป็นเมืองหลวงที่เล็กที่สุดแห่งหนึ่งของทวีปยุโรป
บราติสลาวาอยู่ทางตะวันตกเฉียงใต้ของสโลวาเกียครอบครองทั้งสองฝั่งของแม่น้ำดานูบและฝั่งซ้ายของแม่น้ำโมราวา  มีพรมแดนติดกับออสเตรียและฮังการี โดยเป็นเมืองหลวงแห่งเดียวในโลกที่มีพรมแดนติดกับสองรัฐเอกราช

ประวัติศาสตร์ของเมืองได้รับอิทธิพลจากผู้คนจากหลายชาติและศาสนา รวมถึงชาวออสเตรีย, ชาวบัลแกเรีย, ชาวโครแอต, ชาวเช็ก, ชาวเยอรมัน ชาวฮังการี, ชาวยิว, ชาวเซิร์บ และชาวสโลวัก เป็นสถานที่จัดพิธีราชาภิเษกและศูนย์นิติบัญญัติและเมืองหลวงของราชอาณาจักรฮังการี ตั้งแต่ปี ค.ศ. 1536 ถึง ค.ศ. 1783  และเป็นบ้านของบุคคลสำคัญทางประวัติศาสตร์หลายคนของสโลวาเกีย, ฮังการี และเยอรมนี

## ประวัติศาสตร์
[thumb|left|An original [Biatec and its replica on a modern 5-koruna coin.]]
การตั้งถิ่นฐานถาวรในพื้นที่นี้ เท่าที่ทราบกันในปัจจุบัน เริ่มต้นขึ้นมากับ Linear Pottery Culture เมื่อประมาณ 5,000 ปีก่อนคริสตกาลในยุคหินใหม่ จนกระทั่งเมื่อ 200 ปีก่อนคริสตกาล เผ่าพันธุ์ Celtic Boii ได้ตั้งถิ่นฐานขนาดใหญ่แห่งแรกขึ้น ซึ่งเป็นเมืองป้อมปราการที่เรียกว่า Oppidum และยังได้ก่อตั้งโรงกษาปณ์ผลิตเหรียญเงินที่เรียกว่า Biatec พื้นที่นี้อยู่ภายใต้การครอบครองของอาณาจักรโรมันตั้งแต่คริสต์ศตวรรษที่ 1-4 ทางการโรมันได้ใช้พื้นที่นี้สำหรับเพาะปลูกองุ่นและผลิตไวน์ ซึ่งยังคงทำสืบต่อกันมาจนถึงปัจจุบัน

บรรพบุรุษเผ่าพันธุ์สลาฟของชาวสโลวักปัจจุบันเข้ามาถึงพื้นที่นี้เมื่อระหว่างคริสต์ศตวรรษที่ 5-6 ในช่วง Migration Period จนกระทั่งเมื่อครั้งถูกโจมตีโดยชาว Avar เผ่าพันธุ์สลาฟพื้นเมืองได้ต่อต้าน และสถาปนา Samo's Empire (พ.ศ. 1166-1201) ซึ่งเป็น political entity ของชาวสลาฟแห่งแรกเท่าที่ทราบในปัจจุบัน ในคริสต์ศตวรรษที่ 9 ปราสาทต่างๆที่บราติสลาวาและ  Devín เป็นศูนย์กลางที่สำคัญของ Principality of Nitra และ  Great Moravia ซึ่งเป็นของชาวสลาฟ การบันทึกข้อความที่กล่าวถึงเมืองนี้เป็นครั้งแรกสืบย้อนไปถึงได้ถึง พ.ศ. 1450 ซึ่งเกี่ยวข้องกับการล่มสลายของ Great Moravia อันเนื่องมาจากการโจมตีของชาวฮังกาเรียน

ในคริสต์ศตวรรษที่ 10 อาณาบริเวณของบราติสลาวา (ต่อมากลายเป็น Pozsony County) ได้กลายเป็นส่วนหนึ่งของฮังการี (เรียกว่า "ราชอาณาจักรฮังการี" ตั้งแต่ พ.ศ. 1543) และกลายเป็นศูนย์กลางทางเศรษฐกิจและการปกครองบนแนวพรมแดนของอาณาจักร ตำแหน่งที่ตั้งที่มีความสำคัญทางยุทธศาสตร์นี้ทำให้เมืองนี้เป็นสถานที่สู้รบอยู่บ่อยครั้ง แต่ก็ทำให้เกิดการพัฒนาทางเศรษฐกิจและเสริมสถานะทางการเมืองให้เข้มแข็งมากขึ้น

## อ้างอิง

## ดูเพิ่ม

หมวดหมู่:เมืองหลวงในทวีปยุโรป
หมวดหมู่:เมืองในประเทศสโลวาเกีย
เซลมา ลอเกร์เลิฟ

thumb|เซลมา ลอเกร์เลิฟ

**เซลมา ออตติลีอานา โลวิซา ลอเกร์เลิฟ** () (ค.ศ. 1858 - 1940) เป็นนักเขียนหญิงคนแรกที่ได้รับรางวัลโนเบลทางด้านวรรณกรรม ใน ค.ศ. 1909

เซลมาเกิดทางตอนใต้ของประเทศสวีเดน เธอเป็นครูสอนพิเศษให้แก่คนในละแวกบ้านเล็ก ๆ ของบิดาผู้เป็นทหารปลดเกษียณ เธอสอนหนังสืออยู่สิบปีกระทั่งมีเจ้านายอุปถัมภ์ให้ทำงานเขียนหนังสือได้เต็มตัว นวนิยายเรื่องแรกของเธอคือ Gösta Berlings Saga (The story of Gösta Berling, 1891) มาโด่งดังมีชื่อเมื่อถูกแปลเป็นภาษาอังกฤษในปี ค.ศ. 1893 จริง ๆ แล้วเซลมาเป็นนักเขียนเรื่องสำหรับเด็ก เธอเขียนถึงชีวิตชนบทและดินแดนทางเหนือของสวีเดนได้อย่างโรแมนติกและมีจินตนาการกว้างไกล ดังจะเห็นได้จากผลงานที่สร้างชื่อให้แก่เธอได้มากที่สุด นั่นคือ The Wonderful Adventures of Nils (1906-07) ซึ่งได้รับแรงดลใจบางส่วนมาจากนิทานชีวิตสัตว์ของรัดยาร์ด คิปลิง เรื่องของเด็กชายวัยรุ่นผู้ซุกซนจนต้องกลายเป็นคนตัวเล็ก ขี่ห่านท่องไปในดินแดนต่าง ๆ และได้เรียนรู้ถึงความไม่เห็นแก่ตัว ความเคารพต่อธรรมชาติ ตลอดจนภูมิศาสตร์และข้อกำหนดของสังคมต่าง ๆ

The story of a story เรื่องนี้เป็นอัตชีวประวัติของเธอเอง ตอนที่เธอเริ่มเขียนนวนิยายเรื่องแรก เซลมาส่งต้นฉบับสองสามบทแรกไปร่วมประกวดกับนิตยสารแห่งหนึ่งที่จัดขึ้น เธอได้รับรางวัลชนะเลิศ และได้ทำสัญญาว่า เมื่อเขียนหนังสือจบทั้งเล่มก็จะได้รับตีพิมพ์ โดยระหว่างนั้นได้รับเงินจุนเจือจากบารอนเนส โซฟี อัดแลร์สปาร์เร ผู้เป็นสหาย

เซลมาเสียชีวิตในช่วงเริ่มต้นของสงครามโลกครั้งที่สอง โดยก่อนหน้านั้นเธอได้ช่วยเหลือปัญญาชนและศิลปินชาวเยอรมันหลายคนให้รอดพ้นจากการถูกนาซีสังหาร เซลมาไม่ได้สมรสและไม่มีบุตรสืบสกุล

## ผลงานของเธอ
* Gösta Berlings saga (1891)
* Osynliga länkar (1894)
* Antikrists mirakler (1897)
* En herrgårdssägen (1899)
* Jerusalem (1901-02)
* Herr Arnes penningar (1904)
* Kristuslegender]] (1904)
* Nils Holgerssons underbara resa genom Sverige (1906-07)
* Liljecronas hem (1911)
* Körkarlen (1912)
* Kejsarn av Portugallien (1914)
* Troll och människor (1915-21)
* Bannlyst (1918)
* Mårbacka (1922)
* Löwensköldska ringen (1925)
* Charlotte Löwensköld (1925)
* Anna Svärd (1928)
* Ett barns memoarer (1930)
* Dagbok för Selma Ottilia Lovisa Lagerlöf (1932)
* Höst (1933)
* Från skilda tider (1943-45, posthumously)

หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวสวีเดนผู้ได้รับรางวัลโนเบล
หมวดหมู่:ผู้หญิงผู้ได้รับรางวัลโนเบล
หมวดหมู่:นักเขียนชาวสวีเดน
ระเบียง

**ระเบียง** เป็นส่วนหนึ่งประกอบหนึ่งของบ้านโดยมีลักษณะยื่นออกมาจากกำแพงรองรับโดยเสาหรือ ฉากที่ยึดติดกับตัวอาคาร โดยระเบียงมักจะมีประตูทางเข้าจากตัวบ้านหรือตัวอาคาร ระเบียงยังสามารถหมายถึงส่วนเปิดของชั้นลอยภายในตัวอาคาร

ในโรงละครระเบียงมักจะถูกใช้เป็นจุดหลักในการแสดง เนื่องจากมีลักษณะเปิดโล่งทั้งด้านบนและด้านล่าง

หมวดหมู่:ส่วนประกอบของตัวบ้าน
หมวดหมู่:ส่วนประกอบของสิ่งก่อสร้าง
ซาเกร็บ

**ซาเกร็บ** () เป็นเมืองหลวงของประเทศโครเอเชีย ใน ค.ศ. 2005 เมืองนี้มีจำนวนประชากร 973,667 คน  มีที่ตั้งอยู่ที่ละติจูด 45°48′ เหนือ และลองจิจูด 15°58′ ตะวันออก () ในบริเวณระหว่างเนินทางใต้ของภูเขาเมดเวดนีตซา (Medvednica) กับฝั่งเหนือของแม่น้ำซาวา (Sava) มีความสูงของพื้นที่ 120 เมตรจากระดับน้ำทะเล

ที่ตั้งทางภูมิศาสตร์ที่เหมาะสมของเมืองนี้คือ ตั้งอยู่ทางตะวันตกเฉียงใต้ของที่ราบแพนโนเนีย ซึ่งเชื่อมโยงไปยังบริเวณเทือกเขาแอลป์ เทือกเขาไดนาริกแอลป์ ทะเลเอเดรียติก และภูมิภาคแพนโนเนีย ทำให้สามารถติดต่อและคมนาคมขนส่งกับภูมิภาคยุโรปกลางกับทะเลเอเดรียติกได้อย่างดีมาก

การเป็นศูนย์กลางการขนส่ง อุตสาหกรรม และสถาบันวิจัยทางวิทยาศาสตร์ของเมืองนี้ เป็นพื้นฐานที่ทำให้เมืองนี้เป็นศูนย์กลางทางเศรษฐกิจ นอกจากนี้ ซาเกร็บยังเป็นศูนย์กลางการปกครอง การบริหาร และเป็นที่ตั้งของกระทรวง หน่วยงานราชการต่าง ๆ ของประเทศอีกด้วย


ไฟล์:CroatiaGradZagreb.png|ตำแหน่งของเมืองซาเกร็บ
ไฟล์:HNK Zagreb by night.jpg|โรงละครแห่งชาติในซาเกร็บ


## อ้างอิง


หมวดหมู่:เมืองในประเทศโครเอเชีย
หมวดหมู่:เมืองหลวงในทวีปยุโรป
อายะตุลลอฮ์

**อายะตุลลอฮ์** (‎) หรือ **ออแยโทลลอฮ์** () การสะกดอื่น ๆ เช่น อายะตุลลอห์ อายะตุลลอฮฺ อายะตุลลอหฺ อายาตุลลอห์ อายาตุลลาห์ เป็นตำแหน่งสูงสุดที่มอบให้แก่ผู้นำศาสนาอิสลามนิกาย (มัซฮับ) ชีอะฮ์

เป็นคำภาษาอาหรับ ‎ แปลว่า สัญลักษณ์แห่งอัลลอฮ์ (*อายะตุ* สัญลักษณ์ และ *อัลลอฮ์* นามของพระเจ้า)

บุคคลที่จะได้รับตำแหน่งนี้ต้องเป็น "อะอ์ลัม อะอ์ละมีน" คือ สุดยอดผู้รู้ของบรรดาสุดยอดผู้รู้ หรือปรมาจารย์ นั่นคือจะต้องผ่านการศึกษาจนกระทั่งบรรลุขั้นสูงสุด ในวิทยาการอัลกุรอาน ตัฟซีร ฮะดีษ ฟิกฮ์ อุศูลุลฟิกฮ์ ภาษาอาหรับ ตรรกวิทยา และอื่น ๆ จนบรรลุขั้น อิจญ์ติฮาด สามารถวินิจฉัยบทบัญญัติอิสลามได้ หลังจากนั้นจึงเป็นอาจารย์สอนนักศึกษาศาสนาอิสลามและเป็นผู้นำของบรรดาผู้บรรลุอิจญ์ติฮาด เมื่อเป็นที่ยอมรับของบรรดาผู้บรรลุอิจญ์ติฮาดแล้ว จึงได้รับตำแหน่งนี้

## อ้างอิง
เปอร์เซีย (แก้ความกำกวม)

**เปอร์เซีย** อาจหมายถึง

* ชื่อเดิมของ ประเทศอิหร่าน 
* จักรวรรดิเปอร์เซีย
* คาบสมุทรเปอร์เซีย

นอกจากนี้พันธุ์แมว
* แมวเปอร์เซีย
และสถานที่อื่นๆ ในสหรัฐอเมริกา สะกด Persia
* เมืองเพอร์เซีย รัฐไอโอวา
* เมืองเพอร์เซีย รัฐนิวยอร์ก
* เมืองเพอร์เซีย รัฐแคลิฟอร์เนีย
นิติเภสัชกรรม

**นิติเภสัชกรรม** () เป็นสาขาวิชาหนึ่งของการเรียนเภสัชศาสตร์  ศึกษาเกี่ยวกับกฎหมายและข้อบังคับต่างๆ ที่เกี่ยวข้องกับการประกอบวิชาชีพเภสัชกรรม การควบคุมกำกับดูแลผลิตภัณฑ์สุขภาพ และจรรยาบรรณแห่งการประกอบวิชาชีพเภสัชกรรม 

หมวดหมู่:เภสัชกรรม
หมวดหมู่:กฎหมาย
ตัฟซีร

***ตัฟซีร*** () เป็นคำศัพท์ภาษาอาหรับสำหรับการตีความ ส่วนใหญ่มักจะใช้ในการแปลความหมายในอัลกุรอาน. ผู้แปลอัลกุรอานเรียกว่า ****** (; พหุพจน์: ). การแปลอัลกุรอานจะต้องใช้การชี้แจง, คำอธิบาย, การตีความ, บริบทหรือความเห็นเพื่อเข้าถึงสิ่งที่อัลลอฮ์ประสงค์

## สำนักตัฟซีร
สำนักตัฟซีรมีอยู่หลายสำนัก แต่ละสำนักจะมีการแปลกุรอานตามจุดประสงค์ของตนเอง

### สำนักตัฟซีรนิกายซุนนี
[thumb|มิร เซยยิด อะลี กำลังเขียนตัฟซีรบน[อัลกุรอาน ในสมัยของจักรพรรดิชาห์ชะฮันแห่งจักรวรรดิโมกุล]]
ตัฟซีรของซุนนีมักยึดถือตาม *[[ตัฟซีร อัล-ตาบารี|ญามิอ์ อัล-บะยาน]]* ของมุฮัมหมัด อิบน์ ญาริร อัล-ตาบิรี โดยถือเป็นสารานุกรมที่สามารถนำมาใช้ในการแปลกุรอานได้ดีที่สุด

### สำนักตัฟซีรนิกายชีอะฮ์
ส่วนตัฟซีรของชีอะฮ์มักจะเน้นที่อายะฮ์เกี่ยวกับความสำเร็จของมุฮัมมัดโดยที่สายครอบครัวเริ่มที่อะลี และยกย่องถึงบรรดาอิหม่ามทั้งสิบสอง

## ในประเทศไทย
เนื่องจากคัมภีร์อัลกุรอานเป็นคัมภีร์ที่มีวาทศิลป์เลอเลิศ จึงไม่มีใครแม้แต่ผู้เดียวยอมรับว่าสามารถแปลอัลกุรอานได้ดีพอ อย่างไรก็ตามงานแปลเป็นสิ่งที่จำเป็นต้องทำ นักวิชาการมุสลิมในแต่ละประเทศในโลกจะพยายามแปลความหมายของอัลกุรอาน ในปัจจุบันอัลกุรอานได้รับการแปลเป็นภาษาใหญ่ของโลกทุกภาษาแล้ว 

ในประเทศไทยคัมภีร์อัลกุรอานได้รับการแปลเป็นภาษาไทยครั้งแรกโดยท่านอดีตจุฬาราชมนตรีต่วน สุวรรณศาสตร์ ซึ่งเป็นการแปลและอธิบายความหมายพร้อมๆกัน จึงทำให้ผู้อ่านไม่ทราบว่าแม่บทในภาษาอาหรับเป็นอย่างไร ในกลางคริสต์ทศวรรษที่ 70 นายดิเรก กุลสิริสวัสดิ์ ได้เป็นบรรณาธิการจัดพิมพ์ความหมายอัลกุรอานที่แปลมาจากต้นฉบับภาษาอังกฤษ ซึ่งครูอิสมาอีล อะหมัด ปากพยูน เป็นหัวเรี่ยวหัวแรงในการแปลครั้งนี้

ต่อมานายมัรวาน สะมะอูน ได้แปลความหมายของอัลกุรอานให้กระทัดรัดขึ้นอีก พยายามรักษาสำนวนให้ใกล้เคียงกับแม่บทให้มากที่สุด ซึ่งก็ได้กลายเป็นหนังสืออ้างอิงสำหรับชาวไทยมาตลอด แต่ก็ยังมีข้อบกพร่อง เช่นประโยคแปลถึงแม้จะตรงกับแม่บทแต่ก็ผิดกับสำนวนไทย การแปลความหมายผิด การแปลขาดตอน เป็นต้น

ต่อมาสมาคมนักเรียนเก่าอาหรับตรวจทานโดย ผู้ช่วยศาสตราจารย์ ดร. อับดุลเลาะ หนุ่มสุข กรรมการผู้ทรงคุณวุฒิในคณะกรรมการส่งเสริมคุณธรรมแห่งชาติ ได้แปลความหมายอัลกุรอานตีพิมพ์ออกมาอีก โดยมีฟุตโน้ตอธิบายความหมาย ทำให้ผู้อ่านเข้าใจได้ดีขึ้น จึงเป็นที่ยอมรับกันทั่วไป  และการแปลนี้ ก็ยังไม่อาจแก้ปัญหาความสมดุลระหว่างการพยายามรักษาคำในแม่บทเดิมและการใช้สำนวนไทยได้ อีกทั้งยังมีข้อบกพร่องเรื่องมาตรฐานในการแปล บางครั้งก็ใช้ศัพท์สูง แต่โดยปกติก็ใช้คำศัพท์ที่ง่ายเกินควร อีกทั้งการแปลขาดตอนก็มีปรากฏให้เห็นหลายที่ 

หนังสือแปลความหมายอัลกุรอานตัฟฮีมุลกุรอานของอบู อลา อัลเมาดูดี ซึ่งแปลโดยอาจารย์บรรจง บินกาซัน เป็นตัฟซีรที่ได้รับความนิยมเล่มหนึ่งในประเทศไทย 

นายซัยนุลอาบิดีน ฟินดี้ ซึ่งนับถือชีอะฮ์ ได้แปลอัลกุรอานเป็นภาษาไทย แต่ไม่ได้รับความนิยมมากนัก 

นอกจากนี้ยังมีสำนวนแปลของผู้ที่ใช้นามปากกาว่า อะบูอิสรอฟีล ดู อัลกุรอาน สำนวนแปลอะบูอิสรอฟีลใน AbuIsraphil ซื่งใช้สำนวนได้สละสลวยยิ่งขึ้น

## ดูเพิ่ม
*รายชื่อหนังสือตัฟซีร
*การแปลอัลกุรอาน

## อ้างอิง

หมวดหมู่:คำศัพท์ศาสนาอิสลาม
หมวดหมู่:ตัฟซีร
หมวดหมู่:กุรอาน
หมวดหมู่:คัมภีร์ของศาสนาอิสลาม
ศีลอด

**ศีลอด** หรือภาษามลายูปัตตานีว่า **ปอซอ** หรือ **ศิยาม** ในภาษาอาหรับ หมายถึง การอดอาหารและเครื่องดื่ม และงดการร่วมประเวณี ตั้งแต่ยามรุ่งอรุณ จนกระทั่งถึงเวลาหลังตะวันตกดิน

## ประเภทของศีลอด
การถือศีลอดมีหลายประเภทเช่น  

# ศีลอดภาคบังคับ ที่ชายหญิงมุสลิมที่บรรลุศาสนภาวะต้องปฏิบัติในเดือนรอมะฎอนทุกปี
# ศีลอดภาคสมัครใจ ที่ชายหญิงมุสลิมถือศีลอดในวันอื่น ๆ นอกเดือนรอมะฎอน

## มุสลิมที่ต้องถือศีลอดเดือนรอมะฎอน
# บรรลุนิติภาวะตามศาสนบัญญัติ หรือที่เรียกว่า บรรลุศาสนภาวะ ด้วยเหตุนี้ ศีลอดจึงไม่เป็นข้อบังคับสำหรับเด็กที่ยังไม่บรรลุนิติภาวะตามศาสนบัญญัติ (เด็กต้องมีอายุ 15 ปีจันทรคติบริบูรณ์หรือมีสัญลักษณ์อื่น ๆ เช่นฝันเปียกหรือมีประจำเดือน)
# มีสติสัมปชัญญะครบบริบูรณ์ ศีลอดจึงไม่เป็นข้อบังคับสำหรับคนที่วิกลจริต แม้ว่าอาการวิกลจริตจะเกิดขึ้นชั่วขณะหนึ่งในเวลากลางวันก็ตาม
# ไม่เมาหรือหมดสติ
# ไม่เจ็บป่วย เพราะการถือศีลอดอาจเป็นอันตรายต่อสุขภาพกรณีที่ไม่สบาย
# ไม่มีประจำเดือนหรือมีเลือดหลังจากการคลอดบุตร

## สาเหตุทำให้ศีลอดเสีย
หมายถึง ผู้ถือศีลอดคนใดคนหนึ่งได้กระทำในสิ่งดังต่อไปนี้ถือว่า ศีลอดของเขาเสียทันที และจะต้องถือศีลอดชดใช้ภายหลังจากเดือนรอมะฎอนได้ผ่านพ้นไปแล้ว สิ่งที่ทำให้ศีลอดเสียมีดังต่อไปนี้

# ตั้งใจกิน ไม่ว่าจะมีปริมาณมากหรือน้อยก็ตาม
# ตั้งใจดื่ม ไม่ว่าจะมีปริมาณมากหรือน้อยก็ตาม
# ร่วมประเวณี ทั้งด้านหน้าและด้านหลัง
# ตั้งใจให้ฝุ่นละออง หรือควัน หรือไอน้ำที่มีจำนวนมากเข้าไปในลำคอ
# การสำเร็จความใคร่ด้วยตนเอง ไม่ว่าชายหรือหญิง
# การสวนทวารด้วยของเหลวทุกชนิด 
# การตั้งใจอาเจียน.

## อ้างอิง

## แหล่งข้อมูลอื่น
* อิสลาม.in.th : เพื่อความเข้าใจอิสลาม และมุสลิม 

หมวดหมู่:หลักธรรมของศาสนาอิสลาม
หมวดหมู่:ศาสนาอิสลาม
อิมาม (ชีอะฮ์)

**อิมาม** เป็นคำภาษาอาหรับ แปลว่า ผู้นำ ซึ่งในทัศนะของชาวมุสลิมชีอะฮ์ หมายถึงบุคคลที่นบีมุฮัมมัดได้แต่งตั้งให้เป็นผู้นำหลังจากท่านเสียชีวิต บรรดาอิมามเหล่านี้จะเป็นผู้อธิบายความหมายของสาส์นอิสลามให้แก่ชนร่วมสมัย ยามใดที่พวกเขาเหล่านั้นไม่อยู่หรือเสียชีวิต ผู้ที่จะทำหน้าที่แทนก็คือบรรดาผู้ที่มีคุณวุฒิสูงสุด เรียกว่า มุจญ์ตะฮิด ซึ่งเป็นผู้มีความรู้เกี่ยวกับอัลกุรอานและหะดีษ 

**อิมามสิบสองท่าน อิมามียะหฺ ** หรือ ** ญะอฺฟะรียะหฺ** เป็นชื่อเรียกชาวชีอะฮ์ใช้เรียกอิมามสูงสุด ที่นบีมุฮัมมัดแต่งตั้งมา มี 12 คน ได้แก่

# อะลี อิบน์ อะบี ฏอลิบ บุตรของอะบูฏอลิบ ผู้เป็นลูกพี่ลูกน้องของนบีมุฮัมมัด นบีได้ชุบเลี้ยงมาตั้งแต่ยังเยาว์ เป็นผู้แรกที่ศรัทธาต่อศาสนาอิสลาม ภายหลังสมรสกับท่านหญิงฟาฏิมะฮ์ ธิดานบีมุฮัมมัด
# ฮะซัน บุตรของอะลีย์ และฟาฏิมะหฺ 
# ฮุเซน บุตรของอะลีย์ และฟาฏิมะหฺ น้องชายของฮะซัน 
# อะลีย์ ซัยนุลอาบิดีน บุตรอิมามที่ 3 
# มุฮัมมัด อัลบากิร บุตรอิมามที่ 4 
# ญะอฺฟัร อัศศอดิก บุตรอิมามที่ 5 
# มูซา อัลกาซิม บุตรอิมามที่ 6 
# อะลีย์ อัรริฎอ บุตรอิมามที่ 7 
# อัตตะกีย์ บุตรอิมามที่ 8 
# อัลฮาดี บุตรอิมามที่ 9 
# ฮะซัน อัลอัสกะรีย์ บุตรอิมามที่ 10 
# มุฮัมมัด อัลมะฮ์ดี บุตรอิมามที่ 11 (เชื่อว่าเป็นมะฮ์ดี) 

## อ้างอิง

ชีอะฮ์
หมวดหมู่:มุสลิมนิกายชีอะฮ์
อิหม่าม

**อิหม่าม** หรือ **โต๊ะอิหม่าม** หรือภาษามลายูปัตตานีว่า **โต๊ะอีแม** มาจากคำอาหรับว่า **อิมาม** () แปลว่า**ผู้นำ** มีหน้าที่สอนและปฏิบัติการละหมาดแก่สัปบุรุษเพื่อมุ่งศรัทธาต่ออัลลอฮ์และนบีมุฮัมมัด เป็นผู้มีความรู้และมีคุณธรรม

ทั้งนี้อิหม่ามยังทำหน้าที่เป็นประธานของกิจต่าง ๆ เช่น การเกิด การสมรส และการตาย รวมทั้งการรังสรรค์ความเจริญก้าวหน้าแก่มัสยิดและชุมชน

## ดูเพิ่ม
* อิหม่ามหญิง
* คอเต็บ
* บิหลั่น

## อ้างอิง

## แหล่งข้อมูลอื่น
* 

*
หมวดหมู่:ศาสนาอิสลาม
ชีวเภสัชกรรม

**ชีวเภสัชกรรม** () เป็นกลุ่มวิชาที่ศึกษาเกี่ยวกับความสัมพันธ์ระหว่างยากับกระบวนการในร่างกาย ซึ่งแบ่งเป็น 2 ลักษณะใหญ่ ดังนี้

## ความสัมพันธ์ระหว่างยากับกระบวนการเชิงเภสัชวิทยา
# เภสัชพลศาสตร์ (Pharmacodynamics) เป็นการศึกษากลไกการออกฤทธิ์และผลข้างเคียงของยาในร่างกาย
# เภสัชจลนศาสตร์ (Pharmacokinetics) เป็นการศึกษากระบวนการเปลี่ยนแปลงของยาในร่างกาย เช่น การดูดซึมยา การกระจายยา การแปรสภาพยา และ การขับยา

## ความสัมพันธ์ระหว่างยากับกระบวนการเชิงปริมาณ
# ชีวสมมูล (Bioequivalence) เป็นการศึกษาปริมาณยาในร่างกายกับเวลาภายใต้ปัจจัยต่าง ๆ เพื่อเปรียบเทียบยาสามัญกับยาต้นแบบ
# ชีวประสิทธิผล (Bioavailability) เป็นการศึกษาปริมาณยาที่ให้กับปริมาณยาที่เข้าสู่ร่างกายภายใต้ปัจจัยต่าง ๆ

หมวดหมู่:เทคโนโลยีชีวภาพ
หมวดหมู่:เภสัชกรรม
ปีนักษัตร

**ปีนักษัตร** หรือ **นักขัต** เป็นรูปแบบการจำแนกประเภทดั้งเดิมตามปฏิทินจีนที่กำหนดสัตว์และคุณลักษณะที่มีชื่อเสียงของมันในแต่ละปีในรอบสิบสองปีวนซ้ำ ในวัฒนธรรมจีนดั้งเดิม ปีนักษัตรเป็นสิ่งสำคัญมากและเป็นผลสะท้อนของปรัชญาและวัฒนธรรมจีน ชาวจีนถือว่าบุคลิกภาพสัมพันธ์กับราศีของตน ปีนักษัตรมีต้นกำเนิดจากจีน และปีนักษัตรรูปแบบอื่น ๆ ยังคงได้รับความนิยมในประเทศแถบเอเชียตะวันออกและเอเชียตะวันออกเฉียงใต้หลายแห่ง เช่น ญี่ปุ่น, เกาหลีใต้, เวียดนาม, สิงคโปร์, เนปาล, ภูฏาน, กัมพูชา และไทย

สำหรับวันแรกตามปีนักษัตร สองสำนักคิดในดวงจีนระบุวันเริ่มต้นต่างกัน คือ ปีใหม่จีนหรือวันเริ่มต้นใบไม้ผลิ โดยมีหลักฐานทางโบราณคดีพบว่าตั้งแต่ก่อนยุคราชวงศ์ฉิน (221 ปีก่อนค.ศ. – 207 ปีก่อน ค.ศ.) ก็มีปรากฏรูปปีนักษัตรแล้ว โดยใช้สัตว์ประเภทต่าง ๆ เป็นตัวแทนหรือสัญลักษณ์ อันได้แก่ ปีชวดคือปีหนู, ปีฉลูคือปีวัว, ปีขาลคือปีเสือ, ปีเถาะคือปีกระต่าย, ปีมะโรงคือปีมังกร, ปีมะเส็งคือปีงู, ปีมะเมียคือปีม้า, ปีมะแมคือปีแพะ, ปีวอกคือปีลิง, ปีระกาคือปีไก่, ปีจอคือปีหมา และ ปีกุนคือปีหมู

## สัตว์ประจำปีนักษัตร
ปีนักษัตรจะมีสัตว์ประจำปี อันเป็นความหมายของชื่อปีนั้น ๆ มีดังนี้

* ปีกุน สุกร ไทย
* ปีเถาะ กระต่าย เวียดนาม
* ปีฉลู วัว เวียดนามถือเป็นปีควาย
* ปีมะโรง มังกร ไทย
* ปีมะแม แพะ ญี่ปุ่น
*สันนิษฐาน ที่มาของที่มาของปีนักษัตร เช่น ปีมังกร ฉลู มะเมีย (ม้า) มะแม (แพะ) ระกา (ไก่) จอ (สุนัข, หมา) เป็น  ปีหมู ปีจอ ปีฉลู ปีกระต่าย ปีแพะ ปีม้า ปีระกา เป็น 6 นักษัตร สัตว์เลี้ยงชาวจีน หรืออีกนัยสำคัญคือ สัตว์ที่อาศัยบกทั้งหมด (12 ราศี) (หมายเหตุ: นาค อยู่ในน้ำ วังบาดาล) จีนคิดค้นปีนักษัตร สมัยราชวงศ์โจวเป็นอย่างน้อย เกือบ 3 พันปี มีหลักฐานอยู่ที่ไต้หวัน

## อ้างอิงและเชิงอรรถ

หมวดหมู่:ปีนักษัตร
หมวดหมู่:ปฏิทิน
หมวดหมู่:โหราศาสตร์
เมฆสีทอง

**เมฆสีทอง** () เป็นเมฆที่เป็นยานพาหนะของตัวละครในการ์ตูนดราก้อนบอล

เมฆสีทองเป็นเมฆก้อนเล็กมีสีทองขนาดประมาณนั่งได้ 2 คน โดยมีปรากฏในเนื้อเรื่องของดราก้อนบอลในช่วงแรก ซุน โกคูได้รับมาจากผู้เฒ่าเต่าเป็นรางวัลตอบแทน หลังจากที่ช่วยเต่าทะเล ของผู้เฒ่าเต่า โดยเมฆสีทองมีเงื่อนไขว่า "ผู้ที่มีจิตใจบริสุทธิ์เท่านั้นที่สามารถขี่เมฆได้" ผู้ใช้เพียงแค่เรียกชื่อ "เมฆสีทอง" เพียงอึดใจเดียว เมฆสีทองก็จะลอยมาจอดตรงหน้าเสมอ

ผู้ที่สามารถขี่เมฆสีทองได้

(เรียงตามลำดับก่อนหลังตามฉบับแอนิเมชัน)
* ซุน โกคู (ซุนโงคู,ซุนโงกุน)
* จีจี้
* นางเงือก (ที่ซุนโกคูพามาเพื่อให้ผู้เฒ่าเต่ายอมรับเป็นศิษย์)
* รันจิ (ภาคใจดี)
* นามู
* อาราเล่
* กั๊ตจัง
* อูป้า
* ซุน โกฮัง
* ซุน โกเท็น
* อูบุ (อุโบ,จอมมารบูกลับชาติมาเกิด)

ผู้ที่ขี่เมฆสีทองไม่สำเร็จ

(เรียงตามลำดับก่อนหลังตามฉบับแอนิเมชัน)
* ผู้เฒ่าเต่า
* บลูม่า
* อูรอน
* คุริริน
* อากาเนะ
* ทาโร่
* จูเนียร์

เมฆสีทอง
หมวดหมู่:ยานพาหนะสมมติ
หมวดหมู่:อากาศยานสมมติ
โทงเทง

**โทงเทง** หรือ **พุ้งพิ้ง** (ชื่อวิทยาศาสตร์: *Physalis minima* Linn.) เป็นพืชในวงศ์ Solanaceae มีชื่อเรียกแตกต่างกันในแต่ละท้องที่ เช่น  เชียงใหม่ เรียก ต้อมต๊อก หรือ บาตอมต๊อก ปัตตานี เรียก ปุงปิง หนองคาย เรียก ปิงเป้ง เป็นไม้ล้มลุกฤดูเดียว สูง 30 - 40 เซนติเมตร ใบนุ่มและเรียบ ดอกสีเหลือง ผลสีเหลืองมีลักษณะคล้ายผลมะเขือเทศ มีกลีบเลี้ยงหุ้มรูปร่างเหมือนโคมไฟ ชอบดินทรายและที่แห้ง ขยายพันธุ์ด้วยเมล็ด

## การใช้ประโยชน์
ในทางสมุนไพรใช้เป็นยาระงับปวด มีฤทธิ์ต้านการอักเสบในสัตว์ 
## อ้างอิง

## แหล่งข้อมูลอื่น

หมวดหมู่:ไม้ดอกไม้ประดับ
หมวดหมู่:สมุนไพร
หมวดหมู่:วงศ์มะเขือ
ดาดตะกั่ว

**ดาดตะกั่ว** (;  T. Anders.) เป็นพืชในวงศ์เหงือกปลาหมอ (Acanthaceae) ลักษณะเป็นไม้คลุมดิน ต้นทอดเลื้อยไปตามดิน ใบด้านบนสีเหลือบ เขียวปนม่วง ด้านล่างสีม่วง ปลายใบแหลม ขอบหยัก ดอกสีขาว เป็นพืชพื้นเมืองของอินเดียและเกาะชวา นิยมปลูกเป็นไม้ประดับ

## สายพันธุ์ต่างๆ
* ดาดทับทิม (cv. Exotica) เป็นพืชสปีชีส์เดียวกับดาดตะกั่ว แต่ใบย่นมากกว่า ขอบใบม้วน สีใบด้านบนออกเขียวมากกว่า ปลูกเป็นไม้ประดับเช่นเดียวกัน

## อ้างอิง
* 
 
หมวดหมู่:ไม้ดอกไม้ประดับ
หมวดหมู่:วงศ์เหงือกปลาหมอ
ตาลปัตรฤๅษี

**ตาลปัตรฤๅษี** (ชื่อวิทยาศาสตร์: *Limnocharis flava* (L.) Buchenau) หรือ ผักพาย หรือ **ผักคันจอง** ของอีสาน มีชื่อพื้นเมืองอื่นได้แก่ บอนจีน นางกวัก หรือ ตาลปัตรยายชี 
เป็นไม้น้ำที่พบบริเวณนาข้าว และบริเวณที่มีน้ำขัง ลำต้นเหง้าฝังจมอยู่ในโคลนเจริญเป็นต้น บางครั้งมีไหลสั้น ๆ จำนวนมาก 

ใบเป็นใบเดี่ยว รูปร่างกลมรี ยาว 15-18 ซม. กว้าง 12 ซม. มีก้านใบงอกยื่นอยู่เหนือผิวน้ำก้านใบยาวประมาณ 30 ซม. ก้านใบสีเขียวอ่อนเป็นเหลี่ยม แผ่นใบใหญ่และแผ่นคล้ายใบ ตาลปัตรดอกเป็นดอกช่อแบบร่ม มีดอกย่อย 7-10 ดอก กลีบดอกสีเหลืองอ่อนหลุดร่วงง่ายเส้นผ่าศูนย์กลางของดอกย่อย ประมาณ 1.5 ซม.

## คุณค่าทางอาหาร
พืชชนิดนี้เป็นผักสำคัญในพื้นที่หลายแห่งของอินโดนีเซีย, ฟิลิปปินส์, เวียดนาม, ลาว, ภาคอีสาน (ไทย) และพื้นที่หลายแห่งของของอินเดีย โดยจะมีการนำก้านดอกกลางและใบไปใช้ในการทำซุป, แกงกะหรี่, สลัด และทอดผัด

ผักตาลปัตรฤๅษี 100 กรัม ให้พลังงานต่อร่างกาย 14 กิโลแคลอรี่ ประกอบด้วยเส้นใย 0.8 กรัม แคลเซียม 7 มิลลิกรัม ฟอสฟอรัส 2 มิลลิกรัม เหล็ก 0.5 มิลลิกรัม เบต้า-แคโรทีน 501 ไมโครกรัม วิตามินบีหนึ่ง 0.03 มิลลิกรัม วิตามินบีสอง 0.08 มิลลิกรัม ไนอาซีน 1.2 มิลลิกรัม วิตามินซี 13 มิลลิกรัม

## อ้างอิง

## แหล่งข้อมูลอื่น

*Vegetables, spices and fruits of Thailand
*FAO - Aquatic plants for human food
*Thai biodiversity - Limnocharis flava

หมวดหมู่:ไม้ดอกไม้ประดับ
หมวดหมู่:ผัก
หมวดหมู่:ไม้น้ำ
หมวดหมู่:วงศ์ขาเขียด
หมวดหมู่:ผักเอเชีย
เอกซ์เอชทีเอ็มแอล

**เอกซ์เอชทีเอ็มแอล** ( *ภาษามาร์กอัปข้อความหลายมิติขยายได้*) เป็นภาษามาร์กอัปที่มีลักษณะการใช้งานเหมือน HTML แต่จะมีความเข้มงวดในเรื่องโครงสร้างภาษา โดยมีวากยสัมพันธ์สอดคล้องกับ XML เนื่องจาก HTML นั้นใช้โครงสร้างของ SGML ที่ค่อนข้างยืดหยุ่น ในขณะที่ XHTML นั้นพัฒนาจาก XML ซึ่งเป็นภาษาที่คล้ายกับ SGML แต่เข้มงวดมากกว่า เราสามารถมองว่า XHTML เป็นการแปลง HTML เดิมให้มาอยู่ในโครงสร้างของ XML ก็ได้

XHTML 1.0 ได้เข้ามาเป็นส่วนหนึ่งของ World Wide Web Consortium (W3C) ในวันที่ 26 มกราคม พ.ศ. 2543 และกลายมาเป็น W3C recommendation เมื่อ 31 พฤษภาคม พ.ศ. 2544 อย่างไรก็ตาม XHTML 2.0 จะหยุดภายในสิ้นปี 2552 โดยหวังจะพัฒนา HTML 5 แทนที่

## เวอร์ชันของ XHTML
### XHTML 1.0
XHTML 1.0 เป็นการแปลง HTML 4.01 ให้มาอยู่ในรูปของ XML อย่างไรก็ตาม XHTML 1.0 ยังแบ่งเป็นรุ่นย่อยอีก 3 รุ่น
* **XHTML 1.0 Strict** เป็นการแปลง HTML 4.01 ทั้งหมดมาอยู่ในรูป XML
* **XHTML 1.0 Transitional** ได้เพิ่มแท็ก HTML ที่ล้าสมัยแล้วนอกเหนือไปจากแท็กของ XHTML 1.0 Strict เพื่อความเข้ากันได้กับเว็บเพจที่ยังใช้แท็กเหล่านี้อยู่ เช่น ``, ``, `` และ `` เป็นต้น
* **XHTML 1.0 Frameset** สำหรับการใช้เฟรมของ HTML

### XHTML 1.1
รุ่นล่าสุดในปัจจุบัน เป็นรุ่นปรับปรุงของ XHTML 1.0 Strict โดยตัดแท็กที่ล้าสมัยออกไปทั้งหมด และอนุญาตให้แบ่งส่วนย่อยของ XHTML ด้วย DTD

### (ร่าง) XHTML 2.0
ปัจจุบันยังอยู่ในขั้นตอนการร่างมาตรฐาน และจะหยุดการพัฒนาสิ้นปี 2552

## อ้างอิง

## แหล่งข้อมูลอื่น
* XML 1.1 Specification
* XML 1.0 Specification
* XML 2.0 Working Draft

หมวดหมู่:เอชทีเอ็มแอล
หมวดหมู่:ภาษามาร์กอัป
หมวดหมู่:มาตรฐานเวิลด์ไวด์เว็บคอนซอร์เทียม
หมวดหมู่:มาตรฐานที่พัฒนาจากเอกซ์เอ็มแอล
สาธารณรัฐแอฟริกากลาง

**สาธารณรัฐแอฟริกากลาง** (; ซังโก: ) หรือ **ซ็องทราฟริก** () เป็นประเทศที่ไม่มีทางออกสู่ทะเลในแอฟริกากลาง มีอาณาเขตทางเหนือจรดประเทศชาด ทางตะวันออกจรดประเทศซูดาน ทางใต้จรดสาธารณรัฐคองโกและสาธารณรัฐประชาธิปไตยคองโก และทางตะวันตกจรดประเทศแคเมอรูน ตั้งอยู่เหนือเส้นศูนย์สูตร และแบ่งลุ่มแม่น้ำคองโกจากทะเลสาบชาดและลุ่มแม่น้ำไนล์ขาว

## ประวัติศาสตร์
ดินแดนนี้แต่เดิมเป็นดินแดนของชาวบันตู ต่อมาจึงกลายเป็นอาณานิคมของฝรั่งเศสชื่ออูบองกี-ชารี (Ubangi-Shari) โดยที่ปกครองโดยชาวฝรั่งเศสที่มีผลประโยชน์จากสวนไร่ และหลังจากที่ประกาศเอกราชเมื่อ 13 สิงหาคม พ.ศ. 2503 ในปีนี้เองทางแอฟริกากลางได้สถาปนาความสัมพันธ์ทางการทูตกับจีน กลายเป็นศูนย์กลางของอิทธิพลจีน จนหลังจาก พ.ศ. 2508 ความสัมพันธ์กับจีนจึงเสื่อมลง นายฌ็อง-เบแดล บอกาซา ยึดอำนาจการปกครองเมื่อ พ.ศ. 2508 ประกาศตนเป็นจักรพรรดิแห่งจักรวรรดิแอฟริกากลาง ต่อมา พ.ศ. 2519 บอกาซาหันมาปกครองประเทศแบบเผด็จการจนถูกโค่นล้มจากการรัฐประหารของฝ่ายตรงข้ามที่ได้รับความช่วยเหลือจากฝรั่งเศสเมื่อ พ.ศ. 2522 นายดาวิด ดาโก เข้าสืบทอดตำแหน่งแทน ท่ามกลางวิกฤติเศรษฐกิจและความวุ่นวายภายในประเทศ ต่อมาจึงถูกรัฐประหารเมื่อ พ.ศ. 2524 โดยนายพลโกลิงบา และได้แต่งตั้งรัฐบาลพลเรือนใน พ.ศ. 2536 แต่ก็ยังไม่มีความมั่นคงทางการเมือง

## อ้างอิง

สาธารณรัฐอแฟริกากลาง

หมวดหมู่:ประเทศที่ใช้ภาษาฝรั่งเศสเป็นภาษาทางการ
หมวดหมู่:รัฐและดินแดนที่ก่อตั้งในปี พ.ศ. 2503
หมวดหมู่:อดีตอาณานิคมของฝรั่งเศส
หมวดหมู่:ประเทศที่ไม่มีทางออกสู่ทะเล
ขี้ครอก

**ขี้ครอก** ( ; ) ชื่ออื่นๆของขี้ครอก คือ ขมดง ชบาป่า บอเทอ ปะเทาะ ปอเส้ง ปูลุ เส้ง หญ้าผมยุ้ง หญ้าอียู หญ้าหัวยุ่ง นางนวล จัดอยู่ในวงศ์ Malvaceae ขี้ครอกเป็นพืชมีพิษ หนามมีขนทำให้ระคายเคือง ทุกส่วนของลำต้นถ้ารับประทานเป็นพิษต่อหัวใจทำให้หมดความรู้สึก

ขี้ครอกเป็นไม้พุ่มขนาดเล็ก สูงประมาณ 1 - 2 เมตร เปลือกเหนียว ลำต้นสีเขียวแกมเทา มีขนรูปดาวปกคลุมตลอดลำต้น ยอดอ่อน ใบและก้านใบ ใบ เป็นใบเดี่ยวมีการเกาะติดของใบบนต้นเรียงตัวแบบสลับ ใบรูปไข่ ปลายใบเว้าเป็น 3 พู ปลายแต่ละพูมนหรือแหลม โคนใบมน ขอบใบหยักแบบฟันเลื่อย แผ่นใบเป็นคลื่นมีขนสากมือ มีหูใบ 1 คู่ รูปรี ดอกเดี่ยว เกิดที่ซอกใบ สีชมพูแกมม่วง กลีบดอกรูปไข่กลับ 5 กลีบ กลีบเลี้ยง 5 กลีบ กลีบประดับ 5 กลีบ เกสรเพศผู้จำนวนมากสีชมพูม่วง ก้านชูสีขาวนวลรวมกันเป็นหลอดหุ้มเกสรเพศเมียไว้ ปลายเกสรแยกเป็น 10 ก้านสั้นๆ ส่วนปลายเป็นตุ่ม ผล ทรงกลมแป้นแบ่งเป็น 5 พู ผิวผลมีหนามแข็งสั้นและมีน้ำเหนียวติด เมล็ด รูปไตสีน้ำตาล มีพูละ 1 เมล็ด

## การป้องกันและกำจัด
* ใช้วิธีการเขตกรรม เช่น ถาก ตัด ให้สั้นไม่ให้ออกดอก หรือขุดทิ้ง
* ใช้สารเคมีต่างๆ เช่น โดเรมี (2,4-ดี ไอโซบิวทิล เอสเทอร์), อามีทรีน (อามีทรีน), ทัชดาวน์ (ไกลโฟเสต, ไตรมีเซียมซอลต์), ไกลโพเซต 16 (ไกลโพเซต ไอโซโพรพิลแอมโมเนียม)

## อ้างอิง

* http://dit.dru.ac.th/herb/detail.php?pdid=293 
* http://vishnu.sut.ac.th/gradbio/florat/pt65.html
* http://www.samunpri.com/modules. ... hor&func=khor25
* http://www.global-crops.com/html/productgbcweed_glyphoth.html
* ส่วนพฤกษศาสตร์ป่าไม้. ชื่อพรรณไม้แห่งประเทศไทย เต็ม สมิตินันทน์ ฉบับแก้ไขเพิ่มเติม พ.ศ. 2544. ส่วนพฤกษศาสตร์ป่าไม้ สำนักวิชาการป่าไม้ กรมป่าไม้ พิมพ์ครั้งที่ 2 (ฉบับแก้ไขเพิ่มเติม). พิมพ์ที่ บริษัทประชาชน จำกัด. 2544

หมวดหมู่:ไม้พุ่ม
หมวดหมู่:วงศ์ชบา
หมวดหมู่:พืชมีพิษ
กระเจี๊ยบเปรี้ยว

**กระเจี๊ยบเปรี้ยว** หรือ **กระเจี๊ยบแดง** (ภาคเหนือเรียก มะเขือหมี่น, ไทใหญ่แม่ฮ่องสอนเรียก ส้มปู, จังหวัดตากเรียก ส้มตะแลงเครง) เป็นพืชสมุนไพรที่เป็นไม้พุ่มขนาดเล็ก สูงประมาณ 3–6 ศอก ลำต้นและกิ่งก้านมีสีม่วงแดง ใบมีหลายแบบด้วยกัน ขอบใบเรียบ บางทีก็มีรอยหยักเว้า 3 หยัก สีของดอกเป็นสีชมพู ตรงกลางดอกมีสีเข้มมากกว่าขอบนอกของกลีบ กลีบดอกร่วงโรยไป กลีบรองดอกและกลีบเลี้ยงก็จะเจริญเติบโตขึ้นอีกเกิดเป็นสีม่วงแดงเข้มหุ้มเมล็ดเอาไว้ภายใน

การขยายพันธุ์โดยการใช้เมล็ดปลูก ควรปลูกในหน้าฝน พรวนดินก่อนปลูก ขุดหลุมปลูกหลุมละ 2-3 เมล็ด ระยะห่างของหลุมประมาณ ½-1 เมตร พอต้นอ่อนงอกออกมาแล้ว ให้ถอนต้นที่อ่อนแอกว่าออกไปเอาต้นที่แข็งแรงไว้ รดน้ำ ใส่ปุ๋ย พรวนดิน กำจัดวัชพืชออกให้หมด

## การใช้ประโยชน์
กระเจี๊ยบเปรี้ยวสามารถนำไปทำเป็นเครื่องดื่มแก้กระหายได้ นอกจากนี้น้ำกระเจี๊ยบเปรี้ยวสามารถใช้ทดสอบสารอาหารที่มีโปรตีนได้ โดยอัตราส่วน 1:2 ซึ่งสีแดงของน้ำกระเจี๊ยบเปรี้ยวจะเปลี่ยนเป็นสีม่วงหรือสีอื่น

ชาวแอฟริกาตะวันออกนำทั้งใบและผลไปต้มดื่มแก้อาการไอ ชาวอียิปต์ใช้กลีบเลี้ยงสีแดงต้มน้ำดื่มแก้ความดันโลหิตสูง ชาวมอญและพม่านิยมนำผลและใบกระเจี๊ยบเปรี้ยวไปปรุงอาหารได้หลายอย่าง ใบนำไปยำ หั่นใส่ข้าวยำหรือกินแนมกับอาหารรสจัด ต้ม แกงส้ม ผัด และจิ้มน้ำพริก

## อ้างอิง

* ดอกกระเจี๊ยบ
## แหล่งข้อมูลอื่น

หมวดหมู่:สกุลชบา
หมวดหมู่:ไม้ดอกไม้ประดับ
หมวดหมู่:พืชที่รับประทานได้
หมวดหมู่:ไม้พุ่ม
หมวดหมู่:พืชที่ให้เส้นใย
หมวดหมู่:สมุนไพร
เจตมูลเพลิงขาว

**เจตมูลเพลิงขาว** (; ) หรือ **ปิดปิวขาว** (ภาคเหนือ) เป็นพืชในวงศ์ Plumbaginaceae มีถิ่นกำเนิดในเอเชียใต้ เป็นไม้พุ่มเตี้ยหรือไม้ล้มลุกอายุหลายปี สูง 1-3 เมตร กิ่งก้านมักทอดยาว ใบรูปไข่ ยาว 3-13 ซม. ปลายใบแหลมยาว ตอนปลายเป็นติ่ง โคนในรูปลิ่มหรือมน ใบบาง ช่อดอกแบบช่อกระจะเชิงลด ดอกจำนวนมาก แกนกลางและก้านช่อดอกมีต่อมไร้ก้าน ช่อดอกยาวประมาณ 15 ซม. ก้านช่อยาว 1.5-2 ซม. ใบประดับรูปไข่ ยาว 0.4-0.8 ซม. ใบประดับย่อยรูปแถบ ยาวประมาณ 0.2 ซม. กลีบเลี้ยง 5 กลีบ ยาวประมาณ 1 ซม. กลีบดอกสีขาวหรือสีฟ้าอ่อน หลอดกลีบดอกยาวประมาณ 2 ซม. กลีบดอกรูปไข่กลับหรือรูปขอบขนานแกมรูปใบหอก ยาวประมาณ 0.7 ซม. ปลายแหลมหรือเป็นติ่ง อับเรณูสีน้ำเงิน ยาวประมาณ 0.2 ซม. รังไข่รูปรี เป็น 5 เหลี่ยม ก้านเกสรเพศเมียเกลี้ยง ผลแบบแคปซูล

ในรากเจตมูลเพลิงขาวมีสารพลัมบาจิน (plumbagin) ซึ่งมีคุณสมบัติต้านเชื้อจุลินทรีย์ หากสัมผัสถูกผิวหนังจะทำให้ผิวพุพอง ในทางการแพทย์แผนไทยจัดเจตมูลเพลิงขาวเป็นยารสร้อน แต่มีฤทธิ์น้อยกว่าเจตมูลเพลิงแดง มีสรรพคุณช่วยขับลม บำรุงธาตุ บำรุงเลือด แต่ไม่ควรใช้ในหญิงตั้งครรภ์เพราะอาจทำให้แท้งได้

## ดูเพิ่ม
* เจตมูลเพลิงแดง
* เจตมูลเพลิงฝรั่ง

## อ้างอิง

## แหล่งข้อมูลอื่น
* 
* 

หมวดหมู่:ไม้ดอกไม้ประดับ
หมวดหมู่:สมุนไพร
หมวดหมู่:วงศ์เจตมูลเพลิง
เจตมูลเพลิงแดง

**เจตมูลเพลิงแดง** (; ) หรือ **ปิดปิวแดง** (ภาคเหนือ), **ไฟใต้ดิน** (ภาคใต้) เป็นพืชในวงศ์ Plumbaginaceae มีถิ่นกำเนิดในอินเดีย เป็นไม้ล้มลุกอายุหลายปี สูง 0.5-2 เมตร กิ่งก้านมักทอดยาว ใบเป็นใบเดี่ยวเรียงสลับ รูปรีแกมรูปไข่ ยาว 3-13 ซม. โคนใบมนหรือกลม ปลายใบแหลม ใบบาง ดอกออกเป็นช่อแบบช่อกระจะเชิงลด ยาว 20-90 ซม. ก้านช่อดอกยาว 1-3 ซม. มีดอกจำนวนมาก ใบประดับและใบประดับย่อยรูปไข่ขนาดเล็ก ยาว 0.2-0.3 ซม. กลีบเลี้ยง 5 กลีบ รูปใบหอก ยาว 0.8-0.9 ซม. ดอกสีแดงหรือม่วง หลอดกลีบดอกยาว 2-2.5 ซม. ปลายแยกเป็น 5 แฉก รูปไข่กลับ ยาวประมาณ 2 ซม. ปลายกลีบกลม เป็นติ่งหนามตอนปลาย เกสรเพศผู้ 5 อัน ติดตรงข้ามกลีบดอก อับเรณูยาวประมาณ 2 มม. รังไข่รูปรี ก้านเกสรเพศเมียมีหลายขนาด มีขนยาวที่โคน

ในรากเจตมูลเพลิงแดงมีสารพลัมบาจิน (plumbagin) ซึ่งมีคุณสมบัติต้านเชื้อจุลินทรีย์ หากสัมผัสถูกผิวหนังจะทำให้ผิวพุพอง ในทางการแพทย์แผนไทยจัดเจตมูลเพลิงแดงเป็นยารสร้อน ช่วยขับลม บำรุงธาตุ บำรุงเลือด แต่ไม่ควรใช้ในหญิงตั้งครรภ์เพราะอาจทำให้แท้งได้ ชาวขมุใช้รากต้มรวมกับหอมไก๋และฮ่อสะพายควายใช้บำรุงกำลัง

## ดูเพิ่ม
* เจตมูลเพลิงขาว
* เจตมูลเพลิงฝรั่ง

## อ้างอิง

## แหล่งข้อมูลอื่น
* 
* 

หมวดหมู่:ไม้ดอกไม้ประดับ
หมวดหมู่:สมุนไพร
หมวดหมู่:วงศ์เจตมูลเพลิง
กาเบรียล

**กาเบรียล** หรือ **กาบรีเอล**(*גַּבְרִיאֵל*, ภาษาฮีบรูมาตรฐาน: “Gavriʼel”, , , ภาษาฮิบรูไทบีเรียน: “Gaḇrîʼēl”) เป็นทูตสวรรค์ในศาสนาอับราฮัม ชาวมุสลิมเรียกตามภาษาอาหรับว่า **ญิบรีล** ( “Jibrīl” หรือ “Jibrail”) แปลตรงตัวว่า 'พละกำลังของพระเป็นเจ้า' เชื่อว่าเป็นอัครทูตสวรรค์ผู้นำสารมาจากพระเป็นเจ้า

## ความเชื่อของชาวยิว และคริสตชน
กาเบรียลถูกเอ่ยถึงในหนังสือดาเนียลของคัมภีร์ฮีบรู และถูกกล่าวถึงในหนังสือมีคาห์ของคัมภีร์ไบเบิล ซึ่งในไบเบิลถือว่ากาเบรียลเป็นทูตสวรรค์หรือเป็นผู้สื่อสารองค์หนึ่งจากพระเจ้า และเป็นหนึ่งในอัครทูตสวรรค์สำคัญเจ็ดองค์ เชื่อว่าท่านเป็นทูตสวรรค์ที่แจ้งการกำเนิดของยอห์นผู้ให้บัพติศมาแก่นักบุญเศคาริยาห์ผู้เป็นพ่อ และการประสูติของพระเยซูแก่พระแม่มารีย์พรหมจารีพระชนนีของพระเจ้าว่า: *"ทูตสวรรค์องค์หนึ่งชื่อกาเบรียลปรากฏต่อพระนางและบอกว่าพระเจ้าจะให้พระนางกำเนิดบุตรชายโดยพระวิญญาณบริสุทธิ์หรือพลังปฏิบัติการของพระองค์ ทั้ง ๆ ที่พระนางเป็นหญิงพรหมจารี บุตรชายผู้นี้จะเป็นกษัตริย์ที่สัญญาไว้นานมาแล้ว ซึ่งจะปกครองตลอดไป! เด็กผู้นี้คือพระบุตรของพระเจ้าเอง"*

## ในศาสนาอิสลาม
ในศาสนาอิสลาม **ญิบรีล** ถือเป็นมะลักที่ทำหน้าที่เป็นทูตส่งสาส์นจากอัลลอฮ์ให้แก่เราะซูลที่เป็นมนุษย์ เชื่อว่าเป็นผู้ชี้คัมภีร์อัลกุรอานแก่ท่านนบีมุฮัมมัด และเป็นผู้ส่งสารแก่ประกาศกถึงหน้าที่ความรับผิดชอบ นอกจากนี้ กาเบรียลปรากฏในข้อเขียนของศาสนาบาไฮด้วย

## อ้างอิง

; เชิงอรรถ

; บรรณานุกรม

* Bamberger, Bernard Jacob, (15 March 2006). *[[Fallen Angels: Soldiers of Satan's Realm]].* Jewish Publication Society of America. ISBN 0-8276-0797-0
* Briggs, Constance Victoria, 1997. *The Encyclopedia of Angels: An A-to-Z Guide with Nearly 4,000 Entries.* Plume. ISBN 0-452-27921-6.
* Bunson, Matthew, (1996). *Angels A to Z: A Who's Who of the Heavenly Host.* Three Rivers Press. ISBN 0-517-88537-9.
* Cruz, Joan C. 1999. *Angels and Devils.* Tan Books & Publishers. ISBN 0-89555-638-3.
* Davidson, Gustav. *A Dictionary of Angels: Including the Fallen Angels*. Free Press. ISBN 0-02-907052-X
* Dennis, Geoffrey. 2007. *The Encyclopedia of Jewish Myth, Magic, and Mysticism*. Llewellyn LTD.
* Graham, Billy, 1994. *Angels: God's Secret Agents.* W Pub Group; Minibook edition. ISBN 0-8499-5074-0
* Guiley, Rosemary, 1996. *Encyclopedia of Angels.* ISBN 0-8160-2988-1
* Kreeft, Peter J. 1995. *Angels and Demons: What Do We Really Know About Them?* Ignatius Press. ISBN 0-89870-550-9
* Lewis, James R. (1995). *Angels A to Z.* Visible Ink Press. ISBN 0-7876-0652-9
* Melville, Francis, 2001. *The Book of Angels: Turn to Your Angels for Guidance, Comfort, and Inspiration.* Barron's Educational Series; 1st edition. ISBN 0-7641-5403-6
* Ronner, John, 1993. *Know Your Angels: The Angel Almanac With Biographies of 100 Prominent Angels in Legend & Folklore-And Much More!* Mamre Press. ISBN 0-932945-40-6.

หมวดหมู่:ทูตสวรรค์
หมวดหมู่:นักบุญ
หมวดหมู่:นักบุญจากพันธสัญญาเดิม
หมวดหมู่:หนังสือเอเสเคียล
หมวดหมู่:บุคคลในพระวรสารในสารบบ
หมวดหมู่:นักบุญจากพันธสัญญาใหม่
ปริก (พรรณไม้)

**ปริก** หรือ **ปริกน้ำค้าง** () เป็นพืชในวงศ์ Asperagaceae เป็นไม้คลุมดิน ใบจริงลดรูปลงเป็นหนาม ส่วนที่สีเขียวคล้ายใบรูปเข็มเป็นลำต้นที่มีสีเขียว แตกกิ่งเป็นพุ่มห้อยลง ดอกสีขาว ขนาดเล็ก ผลเมื่อสุกสีแดง เป็นพืชพื้นเมืองของแอฟริกาใต้

## สายพันธุ์อื่น
* **ปริกหางกระรอก** เป็นสายพันธุ์หนึ่งของ *A. sprengeri* (cv. Myersii) แตกกิ่งชี้ขึ้น เป็นพวงคล้ายหางกระรอก

หมวดหมู่:ไม้ดอกไม้ประดับ
หมวดหมู่:วงศ์ลิลี
พระจันทร์ครึ่งซีก

**พระจันทร์ครึ่งซีก** ( Lour.) เป็นวัชพืชในวงศ์พระจันทร์ครึ่งซีก (Campanulaceae) มีถิ่นกำเนิดในจีน เป็นหนึ่งในสมุนไพรพื้นฐาน 50 ชนิดในการแพทย์แผนจีนโดยมีชื่อเรียกว่า ป้านเปียนเหลียน () แพร่กระจายในธรรมชาติในประเทศจีน อินเดีย ศรีลังกา ไต้หวัน เกาหลี ญี่ปุ่น อินโดจีน คาบสมุทรมลายู  และในประเทศไทยพบขึ้นกระจายแบบห่าง ๆ ทางภาคเหนือ ภาคตะวันออกเฉียงเหนือ โดยมักขึ้นตามที่โล่งที่ชื้นแฉะ ที่ระดับความสูงประมาณ 100–300 เมตร จากระดับน้ำทะเล ออกดอกและติดผลช่วงประมาณเดือนพฤษภาคมถึงตุลาคม

## ลักษณะ
พืชล้มลุกขนาดเล็ก ลำต้นทอดเลื้อยยาว 15–35 ซม. มีรากตามข้อ ใบเรียงสลับระนาบเดียว รูปรีถึงรูปใบหอก ยาว 0.8–2.5 ซม. โคนใบกลมมน ขอบเรียบหรือจักซี่ฟันไม่ชัดเจนช่วงปลายใบ ไม่มีก้านหรือก้านสั้นมาก ดอกออกเดี่ยว ๆ ตามซอกใบ ก้านดอกยาว 1.2–3.5 ซม. หลอดกลีบเลี้ยงรูปกรวย ยาว 3–5 มม. กลีบเลี้ยงรูปใบหอก ยาวเท่า ๆ หลอดกลีบ ดอกสีขาวอมชมพู ขอบมีสีเข้ม โคนสีเขียว ยาว 1–1.5 ซม. แยกจรดโคนด้านหลัง ด้านในมีขนยาว ด้านนอกมีขนละเอียด ปลายกลีบแผ่ออกคล้ายพัด กลีบดอกรูปใบหอก ยาว 0.6–1 ซม. กลีบคู่ข้างยาวกว่าเล็กน้อย เกสรเพศผู้ยื่นพ้นปากหลอดกลีบ ก้านชูอับเรณูเชื่อมติดกันช่วงบน ช่วงแยกกันมีขนยาว รังไข่มีขนยาวอยู่ใต้วงกลีบ มี 2 ห้อง เมื่อดอกบานกลีบดอกจะแยกไปทางเดียวดูคล้ายเป็นดอกบัวครึ่งซีก โดยจะบานในช่วงฤดูร้อน ผลรูปกรวย ยาว 6–7 มม. ผลเมื่อแห้งจะแตกออกได้ ภายในมีเมล็ดมาก ลักษณะของเมล็ดเป็นรูปรีแบน

## ประโยชน์
เป็นพืชสมุนไพร ทั้งต้นมีรสเผ็ด ขม ชุ่มเล็กน้อย เป็นยาสุขุม ออกฤทธิ์ต่อตับ ม้าม กระเพาะ และลำไส้ ใช้เป็นยาลดไข้, ลำต้นและรากตากแห้ง มีสรรพคุณแก้อักเสบ โรคท้องมาน ท้องเสีย ลำไส้อักเสบ รักษาแผลติดเชื้อ งูกัด และเป็นยาขับปัสสาวะ, ต้นสด เป็นยาบำรุงปอด แก้หืด และแก้ปอดพิการ, ทั้งต้นใช้ผสมทำเป็นยานัตถุ์, ในยุโรปและสหรัฐใช้ปลูกเป็นพืชคลุมดิน

## การใช้และข้อห้าม
ให้เก็บทั้งต้นในช่วงฤดูร้อนขณะดอกกำลังบาน ยาแห้งใช้ครั้งละ 35–70 กรัม ต้มกับน้ำรับประทาน, ยาสดใช้ครั้งละ 35–70 กรัม นำมาตำคั้นเอาน้ำรับประทาน ส่วนใช้ภายนอกปริมาณตามความเหมาะสม และไม่ควรทิ้งยาต้มไว้เกิน 4 ชั่วโมง โดยเฉพาะในช่วงฤดูร้อนเพราะจะเสื่อมคุณภาพได้ง่าย หรืออาจจะเตรียมเป็นยาเม็ดหรือขี้ผึ้งไว้ใช้ แต่ผลการรักษาจะด้อยกว่ายาต้ม

ผู้ที่มีอาการท้องอืด อาหารไม่ย่อย และถ่ายเหลว หรือแพทย์แผนจีนเรียกว่า "ม้ามพร่อง" ห้ามรับประทานสมุนไพรชนิดนี้

## สารเภสัชเคมี
สารออกฤทธิ์ที่พบในพระจันทร์ครึ่งซีก ประกอบด้วย  6,7-dimethoxycoumarin, fraxinol, 5-hydroxy-7-methoxycoumarin, tomentin, 3'-hydroxygenkwanin, apigenin, quercetin, luteolin, linarin, luteolin 3',4'-dimethylether-7-O-beta-D-glucoside, กรด isoferulic,  และ ethyl rosmarinate

## ความเป็นพิษและผลข้างเคียง
พระจันทร์ครึ่งซีก ถือว่าเป็นพิษเล็กน้อย โดยมีผลข้างเคียง ได้แก่ อาเจียน, แสบร้อนกลางอก, วิตกกังวล, อาการสั่น, การชักเพราะครรภ์, อัตราการเต้นของหัวใจเพิ่มขึ้น และปวดท้องอย่างรุนแรง

## ชื่ออื่น ๆ
บัวครึ่งซีก (ชัยนาท), ผักขี้ส้ม (สกลนคร), ปั้วใบไน้ (จีน), ปัวปีไน้, ปั้วปีไน้ (จีนแต้จิ๋ว), Asian lobelia, Chinese Lobelia, Creeping lobelia, Herba Lobellae Chinensis (อังกฤษ)

## อ้างอิง

## แหล่งข้อมูลอื่น

* 
* 半邊蓮 Banbianlian 藥用植物圖像數據庫 (香港浸會大學中醫藥學院)
* 半邊蓮 Banbianlian 中藥材圖像數據庫 (香港浸會大學中醫藥學院)
* ミゾカクシ（アゼムシロ）（植物雑学事典）

หมวดหมู่:ไม้ดอกไม้ประดับ
หมวดหมู่:สมุนไพรจีน
ศีลแปด

**ศีลทั้งแปด** หรือ **อุโบสถศีล** เป็นศีลของคฤหัสถ์ หมายถึง อุบาสกอุบาสิกาทั่วไป มิใช่สงฆ์ (ซึ่งมีศีลเฉพาะตนอยู่แล้ว)  โดยมักจะรับศีลแปดในวันพระ นิยมรักษาศีลแปดเป็นเวลา 1 วัน หรือ 3 วัน  จัดเป็นศีลขั้นต่ำของพระอนาคามี

โดยปกติผู้รักษาศีลจะเปล่งวาจาอธิษฐาน ที่จะขอสมาทานศีลตั้งแต่เช้าของวันนั้น หากรักษาศีลแปดเป็นเวลา 1 วัน เรียกว่า "ปกติอุโบสถ" และหากรักษา 3 วัน เรียกว่า "ปฏิชาครอุโบสถ"

## ศีลทั้งแปด
#  **ปาณาติปาตา เวรมณี สิกฺขาปทํ สมาทิยามิ** : เว้นจากการฆ่าสัตว์ตัดชีวิต
#  **อทินฺนา ทานา เวรมณี สิกฺขาปทํ สมาทิยามิ** : เว้นจากการเอาสิ่งของที่คนอื่นไม่ได้ให้
#  **อพฺรหฺมจริยา เวรมณี สิกฺขาปทํ สมาทิยามิ** : เว้นจากการประพฤติล่วงพรหมจรรย์​
#  **มุสาวาทา เวรมณี สิกฺขาปทํ สมาทิยามิ** : เว้นจากการพูดโกหก
#  **สุราเมรยมชฺชปมาทฏฺฐานา เวรมณี สิกฺขาปทํ สมาทิยามิ** : เว้นจากการกินเหล้า ที่เป็นที่ตั้งของความประมาท
# **วิกาลโภชนา เวรมณี สิกฺขาปทํ สมาทิยามิ** : เว้นจากการกินในยามวิกาล (หลังเที่ยงวันถึงรุ่งเช้าของวันใหม่)
# **นจฺจคีตวาทิตวิสูกทสฺสนา มาลาคนฺธวิเลปนธารณมณฺฑนวิภูสนฏฺฐานา เวรมณี สิกฺขาปทํ สมาทิยามิ** : เว้นจากการฟ้อนรำขับร้อง ประโคมดนตรี ''และดูการละเล่นชนิดเป็นข้าศึกต่อกุศล'' และประดับร่างกายด้วยดอกไม้ของหอม เครื่องประดับ เครื่องทา เครื่องย้อม
# **อุจฺจาสยนมหาสยนา เวรมณี สิกฺขาปทํ สมาทิยามิ** : เว้นจากการนั่งนอนเหนือเตียงตั่ง ที่เท้าสูงเกิน ภายในมีนุ่นหรือสำลี

## ความเหมือนและความแตกต่างระหว่างอุโบสถศีลกับศีล 8

#  อุโบสถศีล กับ ศีล 8 มีข้องดเว้น 8 ข้อเหมือนกัน 
#  คำอาราธนา (ขอศีล) แตกต่างกัน 
#  อุโบสถศีล มีวันพระเป็นแดนเกิด สมาทานรักษาได้เฉพาะ วันพระเท่านั้น ส่วนศีล 8 สมาทานรักษาได้ทุกวัน 
#  อุโบสถศีล มีอายุ 24 ชั่วโมง (วันหนึ่งคืนหนึ่ง) ส่วนศีล 8 ไม่มีกำหนดอายุในการรักษา 
#  อุโบสถศีล เป็นศีลสำหรับชาวบ้านผู้ครองเรือน หรือเป็นศีล ของชาวบ้านผู้บริโภคกาม (กามโภคี) ส่วนศีล 8 เป็นศีลสำหรับชาวบ้านผู้ไม่ครองเรือน เช่น แม่ชี 

## อ้างอิง

 
หมวดหมู่:ศีล